CELEX: 62017CN0568
Language: lt
Date: 2017-09-27 00:00:00
Title: Byla C-568/17: 2017 m. rugsėjo 27 d. Hoge Raad der Nederlanden (Nyderlandai) pateiktas prašymas priimti prejudicinį sprendimą byloje Staatssecretaris van Financiën / L. W. Geelen

11.12.2017   
            
            
               LT
            
            
               Europos Sąjungos oficialusis leidinys
            
            
               C 424/23
            
         2017 m. rugsėjo 27 d.Hoge Raad der Nederlanden (Nyderlandai) pateiktas prašymas priimti prejudicinį sprendimą byloje Staatssecretaris van Financiën / L. W. Geelen
   
   (Byla C-568/17)
   (2017/C 424/33)
   Proceso kalba: nyderlandų
   
      Prašymą priimti prejudicinį sprendimą pateikęs teismas
   
   
      Hoge Raad der Nederlanden
   
   
      Šalys pagrindinėje byloje
   
   
      Kasatorius: Staatssecretaris van Financiën
   
   
      Kita kasacinio proceso šalis: L. W. Geelen
   
      Prejudiciniai klausimai
   
   
               1.
            
            
               
                           a.
                        
                        
                           Ar Šeštosios direktyvos (1) 9 straipsnio 2 dalies c punkto pirmą įtrauką arba 2006 m. PVM direktyvos (2) 52 straipsnio a punktą (iki 2010 m. sausio 1 d. galiojusi redakcija) reikia aiškinti taip, kad į jų taikymo sritį patenka ir atlygintinas interaktyvių erotinių sesijų teikimas realiu laiku naudojant internetinę vaizdo kamerą?
                        
                     
                           b.
                        
                        
                           Jeigu į 1.a klausimą būtų atsakyta teigiamai, ar tuomet Šeštosios direktyvos 9 straipsnio 2 dalies c punkto arba 2006 m. PVM direktyvos 52 straipsnio pirmo sakinio formuluotę „vieta, kur tos paslaugos yra fiziškai atliekamos“ reikia aiškinti taip, kad reikšminga vieta, kurioje modeliai pasirodo prieš internetinę vaizdo kamerą, arba taip, kad reikšminga vieta, kurioje lankytojai žiūri vaizdus, ar turi būti atsižvelgiama į kitą vietą?
                        
                     
         
               2.
            
            
               Ar Šeštosios direktyvos 9 straipsnio 2 dalies e punkto dvyliktą įtrauką arba 2006 m. PVM direktyvos 56 straipsnio 1 dalies k punktą (iki 2010 m. sausio 1 d. galiojusi redakcija), siejamą su 2005 m. PVM reglamento (3) 11 straipsnio 1 dalimi, reikia aiškinti taip, kad atlygintinas interaktyvių erotinių sesijų teikimas realiu laiku naudojant internetinę vaizdo kamerą gali būti laikomas „elektroniniu būdu teikiama paslauga“?
            
         
               3.
            
            
               Jeigu į 1.a ir 2 klausimus būtų atsakyta teigiamai ir jeigu paslaugos teikimo vietos nustatymo pagal taikytinas direktyvos nuostatas rezultatai būtų skirtingi, kaip tuomet turi būti nustatoma paslaugų teikimo vieta?
            
         
      (1)  1977 m. gegužės 17 d. Šeštoji Tarybos direktyva 77/388/EEB dėl valstybių narių apyvartos mokesčių įstatymų derinimo – Bendra pridėtinės vertės mokesčio sistema: vienodas vertinimo pagrindas (OL L 145, 1977, p. 1; 2004 m. specialusis leidimas lietuvių k., 9 sk., 1 t., p. 23).
   
      (2)  2006 m. lapkričio 28 d. Tarybos direktyva 2006/112/EB dėl pridėtinės vertės mokesčio bendros sistemos (OL L 347, 2006, p. 1).
   
      (3)  2005 m. spalio 17 d. Tarybos reglamentas (EB) Nr. 1777/2005, nustatantis Direktyvos 77/388/EEB dėl bendros pridėtinės vertės mokesčio sistemos įgyvendinimo priemones (OL L 288, 2005, p. 1).